དར་རྩེ་མདོའི་ས་ཁུལ་དུ་བོད་ཀྱི་ལོ་རྒྱུས་སུ་གྲགས་པའི་ལ་ཞིག་བརྒལ་བགྲོད་བྱས་ཤིང༌།དེ་ནི་སྔར་གྱི་རྒྱ་བོད་ས་མཚམས་ལྟ་བུ་ཡིན།རི་དེའི་ཕར་ཕྱོགས་སུ་འབྱོར་སྐབས་ང་ཚོ་ཕྱི་རྒྱལ་གྱི་ཡུལ་ཞིག་ཏུ་འབྱོར་པའི་སྣང་བ་ཤར་གྱི་འདུག།ཡུལ་མི་དེ་རྣམས་རྒྱ་མི་ཡིན་ཞིང༌།ཁོང་ཚོའི་ཁང་པ།གྱོན་ཆས།རྣམ་འགྱུར་སོགས་གང་ཅི་ནས་བོད་པ་དང་རྣམ་པ་ཐ་དད་རེད།ལམ་ཁར་རྒྱ་མིའི་ཇ་ཁང་སོགས་མཐོང་བས་རྒྱ་ནག་ཏུ་འབྱོར་བའི་རྟགས་མཚན་གསལ་བོ་འདུགརྒྱ་ནག་གི་གྲོང་ཁྱེར་དྲིན་དུ་བར་མོ་ཌོར་དང༌།དེ་ནས་ཤིའི་རྔན་བར་གནམ་གྲུདེ་ནས་དམིགས་བསལ་གྱི་མེ་འཁོར་ཐོག་པི་ཅིང་དུ་ཤར་བསྐྱོད་བྱས།ལོ་ཤས་གོང་ནས་ངས་འཕྲུལ་འཁོར་གྱི་རིགས་ལ་དོ་སྣང་དགའ་མོས་ཆེ་བབས་ལ་གཞིགས་ན།མེ་འཁོར་དང༌།གནམ་གྲུར་དངོས་སུ་ཞུགས་སྐབས་རྨི་ལམ་བཟང་པོ་རྨིས་འདྲའི་དགའ་ཉམས་ཤིག་ཡོང་དགོས་ཀྱང༌།དེའི་ཚེ་ངའི་བསམ་བློར་སྲིད་དོན་གྱི་རྙོག་ཁྲ་དང༌།རང་གི་ལས་འཁུར་ལྕི་བས་ནོན་ཏེ་ཚོར་བ་གསར་པ་དེ་ཚོར་དགའ་སྐྱིད་དུ་སྤྱོད་པའི་སྣང་བ་གང་ཡང་མ་བྱུང༌།